**መን ኢኻ ኢሎም ሓቲቶምኒ**

ከምዛ ዘይፈልጡኒ መን ኢኻ ኢሎም ሓቲቶምኒ፡ እናፈለጡ መን ምዃነይ ይሓቱኒ? ወዲ እምባ ደንደን ምዃነይ መዓስ ሲሒቶምኒ።

ወዲ ሳሕል ሰምሃር ኣጻምእ ደንከል፡ ወዲ ጋሽ ባርካ ሰንሒት ኣደ መትከል፡ ወዲ ሰራየ ኣከለ ሓማሴን ማእከል።

መዓስ ዘንጊዖምኒ፡ ግዳስ ከምዘይ ፈልጡኒ መን ኢኻ ዝብሉኒ፡ ሰጊደ ክላለዮም ድዮም ተጸብዮምኒ?

ምስለይ ምስሊ ናይ ቀደመይ፡ ጽንዓተይ ዝተወርሰ ካብ ኣቦታተይ፡ ብቕልጽመይ ዘምጻእኩ ነጻነተይ።

ኣነ እንድየ ንዘስገዱ ዘስግድ፡ ብብልሔይ ዘቕህሞ ሓዊ ንዝኣጉድ፡ ሽርሒታት ዘፍሽል ተሓብኤ ኣብ ጎዳጉድ።

እቶም ማዕጽኦም ክንኩሕኩሕ ዝጽበዩ፡ ንቅንዕናና ኣድህቦ ከይሃቡ ዓመታት ዝጎሰዩ፡ ሎሚ እንታይ ሓድሽ ተረኺቡ ናባይ ዝጓየዩ።

ሕጂ ድኣ መን ነጊሩዎም መን ምዃነይ፡ ማዕጾይ ዝኹሕኩሑ እናጸውዑ ስምይ፡ ተሰሪዕም ዝሰግዱ ኣብ ቅድመይ።

ጻዕዳ ተመን ኣይሰለጦን መርዚ ክነዝሕ ባዕሉ፡ ጸለምቲ’ዩ ዝልእኽ ንዓና ዝመስሉ፡ ከም ቀደምና ንኹን ከይንህመለሉ።

ነባሪ ዝኽሪ ንሰማእታትና ዓወት ንሓፋሽ እእገብረንጉስ መስመር